open-index/open-wikipedia-markdown huggingface dataset:
Staraja Ladoga

**Staraja Ladoga** er en landsby (selo) i Volkhov kommune i Leningrad oblast i Russland. Hos Snorre omtales byen som *Aldeigjuborg*. Stedet ligger ved elva Volkhov, sør for innsjøen Ladoga. Den er sammen med Novgorod en av Russlands aller eldste bosettinger, og Rurik brukte den antagelig som hovedstad før Novgorod. I dag er det en severdig liten russisk landsby, med en festning og flere gamle kirker til restaurering.
 
Sommeren 2003 var det stor fest i anledning stedets 1250-årsjubileum som Russlands første hovedstad (egentlig 1251 ettersom den ble grunnlagt i 753). Fra Norge deltok utøvere fra Steigen Sagaspill og representanter for Nordland fylkeskommune i dette jubileet.

## Se også
* Russisk arkeologi

## Referanser
The Hours

***The Hours*** kan være:

*Arbeidstittelen for Virginia Woolfs roman *[[Mrs. Dalloway]]*
*The Hours (roman), en roman av Michael Cunningham, hvor Woolf er en av personene
*The Hours (film), en film av Stephen Daldry, basert på Cunninghams roman
Likud

**Likud** (hebraisk: , oversatt: «konsolidering») er et politisk parti i Israel. Det er et sekulært, nasjonalistisk parti på høyresiden i israelsk politikk. Likud har vært motstandere av en tostatsløsning, og det har av hensyn til Israels forsvarsevne ikke ønsket å oppgi de områdene som ble okkupert etter seksdagerskrigen.

## Historie
Likud ble etablert i 1973 av Menachem Begin og Ariel Sharon som en valgallianse mellom det nasjonalkonservative Herut og flere andre sekulære høyrepartier som ønsket «et udelt Israels land». En stor del av velgergrunnlaget var sefardiske jøder, selv om lederskapet i Likud for det meste var askenaser.

Likuds valgseier i 1977 ble et vendepunkt i Israels politiske historie, da det israelske arbeiderpartiet for første gang tapte regjeringsmakten.

Benjamin Netanyahu ble første gang partileder etter Likuds valgnederlag i 1992. Netanyahu ble statsminister i 1996, men trakk seg midlertidig tilbake fra politikken etter å ha tapt valget i 1999. Han ble avløst av Ariel Sharon.

Israels tilbaketrekning av bosettere og væpnede styrker fra Gaza under statsminister Ariel Sharon førte til en partisplittelse i 2005. Sharon brøt ut og dannet Kadima-partiet, mens Benjamin Netanyahu kom tilbake som leder for Likud.

## Ledere
* Menachem Begin 1973–1982
* Yitzhak Shamir 1983–1992
* Benjamin Netanyahu 1993–1999
* Ariel Sharon 1999–2005
* Benjamin Netanyahu 2005–d.d.

## Valgresultater
### Knesset

## Referanser


## Eksterne lenker
* 
*
Toyotomi Hideyoshi

**Toyotomi Hideyoshi** (japansk: 豊臣 秀吉; født 26. mars 1537 eller 2. februar 1536 i Nakamura-ku i Japan, død 18. september 1598 på Fushimi-borgen) var japansk krigsherre som i 1590 klarte å samle landet under en sentral ledelse.

## Liv og virke
### Bakgrunn
Hans far, Kinoshita Yaemon, hadde vært fotsoldat i hæren til Oda Nobunagas far. Ved fødselen fikk Hideyoshi fornavnet Hiyoshimaru, men forandret det til Tōkichirō. Da han begynte å arbeide for Oda Nobunaga i 1558 skiftet han fornavn til Kochiku. Oda Nobunaga ga ham kjelenavnet ham *Saru* (apekatt). I 1562 skiftet han fornavn en gang til og kalte seg Hideyoshi. I 1573 skiftet han familienavn fra Kinoshita til Hashiba. Familienavnet Toyotomi fikk han i 1586, da han ble utnevnt av keiseren til dajō daijin.

### Enehersker
Fra å ha vært vanlig soldat for Oda Nobunaga tok han seg fram, først til å bli dennes fremste general og siden til selv å styre landet. Da Nobunaga ble myrdet, ble Hideyoshi utsett til en av de fire formynderne for Nobunagas arv; han lyktes imidlertid snart å legge Nobunagas koalisjon under seg.

I 1587 promulgerte Hideyoshi «Bateren tsuihō-rei»,  en forordning om å utvise de kristne (katolske) misjonærer. Dette  initierte den første kristenforfølgelse i landet.

### ''Kampaku''
Ettersom Hideyoshi ikke var slekt med Minamoto kunne han ikke bli shogun, og innstiftet derfor i stedet en ny tittel, *[[kampaku]]*, for sitt eget styre av landet. Hideyoshi er kjent blant japanerne som Taikō (en kampaku som har trukket seg tilbake).

Hideyoshi atskilte ved lov samurai- og bondestendene. Bøndene fikk ikke lenger lov til å forlate sitt bosted eller å besitte våpen. Hideyoshis styrker dro land og strand rundt og samlet inn bøndenes våpen. Denne prosess er i ettertid blitt kalt «sverdjakten». Metallet fra de nedsmeltede våpnene skulle omtøpes til en kjempefigur av Buddha til folkets vern.

Hideyoshi ville også herske over Korea og Kina, men det opponerte daimyōene mot. Mot deres råd tok han i 1592/93 til Korea og utkjempet der Imjinkrigen. Han lyktes til å begynne med å ta kontroll over nesten hele Korea. Men så grep den kinesiske Ming-herskeren Wanli-keiseren inn på koreanernes side, og japanerne led store tap. Dessuten ødela koreanerne med sin admiral Yi Sun-sin japanernes forsyningsflåte, noe som vesentlig hindret Hideyoshis invasjonsplaner.

Et nytt invasjonsforsøk 1597/98 slo også feil. Relasjonene til Korea forble deretter på et nullpunkt, frem til 1607.

## Referanser


## Litteratur
* Japan, an Illustrated Encyclopedia, Kodansha Ltd., 1993, s. 1617

## Eksterne lenker
*
Tanum kirke (Bærum)

**Tanum kirke** er en kirke konstruert i en rektangulær form, fra 1100&ndash;1130 i Bærum kommune i Akershus.

Kirken ligger på Tanumplatået og er en av to middelalderkirker i Bærum. Kirken, som er romansk,  er datert til ca. 1100–1130. Den har kalkmalerier fra 1300-tallet og middelalderske skulpturer. Tanum kirke ligger langs middelalderveien som gikk fra Oslo gjennom Bærum til Asker kirke og videre til Lier over Krokskogen.

Kirken er bygget med innvendig  og utvendig mur med stein mellom, og har 200 plasser.
Kirken er noen ganger omtalt som bygd i angelsaksisk stil.

## Bygningens historie

 
## Kultsted og gravplass

## Harriet Backer og Tanum kirke
Harriet Backer foreviget interiøret i gamle Tanum kirke flere ganger. Av de mest kjente er «Barnedåp i Tanum kirke» og i «Inngangskoner», begge utført i 1892. Disse maleriene viser tydelig hennes koloristiske evner og hvordan hun skildrer lyset og fargenes spill i interiøret.

## Referanser


## Litteratur
* Ekroll, Øystein, *Med kleber og kalk, Norsk steinbygging i mellomalderen 1050-1550* ISBN 82-521-4754-2
* Ekroll, Øystein, Stige, Morten, Havran, Jiri, *Middelalder i Stein* bind 1 i serien **Kirker i Norge**, Oslo 2000, ISBN 82-91399-09-3
* Bygdebok 1920 og 1982
* Sigrid og Håkon Christie: Tanum kirke i «Norges kirker»

## Eksterne lenker
* 
* 
* Tanum menighets nettsted
* Kirken i Bærum
Tiki 100

**Tiki 100** var en stasjonær datamaskin produsert av Tiki Data i Oslo. Den ble lansert våren 1984 som navnet **Kontiki**. Navnet ble senere forandret til bare **Tiki 100** på grunn av en rettstrid med Thor Heyerdahl over navnet Kon-Tiki. Tidlige prototyper hadde bare fire kilobyte EPROM, og «100» i navnet var basert på den totale mengden kilobyte minne maskinen hadde. Maskinen var først og fremst ment for utdanning, spesielt i grunnskolen.

Maskinen var basert på en Zilog Z80 CPU og hadde:

*Tastatur integrert i maskinen
*En fargeskjerm med en palett som støttet tre forskjellige grafikkmodi; 240 × 256, 16 farger; 480 × 256, 4 farger; 960 × 256, 2 farger; paletten hadde 32 kB minne
*Grensesnitt for tilkobling til en TV
*En polyfonisk lydgenerator
*En eller to integrerte, 5¼-tommers diskettstasjoner
*To RS-232 serieporter
*En Centronics skriverport
*64 kB RAM
*8 kB EPROM

Inkludert programvare:

*TIKO, et CP/M-kompatibelt operativsystem
*BBC BASIC
*COMAL

Tilleggsutstyr:

*Harddiskkontroller, lot deg bytte ut en av diskettstasjonene med en harddisk
*En nettverkshub som kunne koble sammen opp til 16 maskiner og lot dem dele lagringsplass og skrivere. Serveren var en Tiki 100 med en harddisk som kjørte operativsystemet KP/M eller CP/M-86, og kunne kontrollere tre skrivere samtidig
*Et CPU-kort med en 8088 prosessor som kjørte MS-DOS (ikke PC-kompatibel). I denne modusen ble Z80-prosessoren brukt som en I/O prosessor for lagring, grafikk etc.

Tiki 100 hadde tre forskjellige grafikkmodi, men ingen tekstmodus siden den bare brukte grafikk. De forskjellige modiene støttet 40, 80 eller 160 ganger 25 tegn på skjermen. 

## Humor

I BASIC-manualen som fulgte med Tiki-100 kunne hadde sjefsutvikler Egil Kvaleberg fått med denne formuleringen: *Daglig Basic-programmering er helsefarlig. Det kan føre til alvorlige sykdom-mer, blant annet fanatasi 1øshet og hjerneskade. Risikoen øker med antall programlinjer, og er større når programmeringen begynner i ung alder. Slutter man å programmere i Basic, vil risikoen for sykdom avta!*.

## Rev. D
Senere laget Tiki en modell som brukte en Intel 8088 prosessor. Den kjørte MS-DOS og var IBM PC-kompatibel. Denne ble kalt for **Tiki 100 Rev. D**. I tillegg til å være PC-kompatibel (inkludert CGA-kompatibel grafikk) hadde den også en Z80-prosessor slik at den kunne kjøre programvare laget for den gamle Tiki 100, dog med redusert grafikk på grunn av oppgraderingen til CGA. Begge prosessorene delte på samme databuss, og Z80-programmene kjørte under operativsystemet til Intel-prosessoren.

## Referanser


## Eksterne lenker
* Tiki-100 hos old-computers.com
* Emulator og spesifikasjoner
* Historien bak Tiki-100 fra no.it.nostalgi
Forskalingssnekker

En **forskalingssnekker** er en person som arbeider med å bygge forskalinger til betongkonstruksjoner. Forskalingssnekkere arbeider enten på en byggeplass eller i en betongelementfabrikk. Etter Kunnskapsløftet trådte i kraft i august 2006 ble forskalingssnekker slått sammen med fagbrevene jernbinder og betongindustriarbeider til det nye fagbrevet betongfagarbeider.

Eksempler på arbeidsoppgaver kan være:
* bygger forskaling til betongkonstruksjoner
* lese formtegninger
* delta i jernbinding
* delta i utstøping
* stillasbygging
Forskalingssnekkere jobber oftest i arbeidslag som kan bestå av 3-10 forskalingssnekkere og er ledet av en lagbas.

For å bli forskalingssnekker kan man gå videregående skole Bygg og anleggsteknikk VG1, Byggeteknikk VG2 og deretter jobbe i to år som lærling i en bedrift. Når opplæringen er fullført er kan man avlegge fagprøve og få yrkesbetegnelsen forskalingssnekker. Tidligere forsvarsminister-, stortingspresident- og riksrevisor Jørgen Kosmo er utdannet forskalingssnekker. 

## Eksterne lenker
* forskalingssnekker hos snl.no
* forskalingssnekker hos vilbli.no
Tømrer

En **tømrer** er en person som utøver tømrerfaget, et håndverksfag med lange tradisjoner. 

Tømreren bygger nybygg, påbygg og tilbygg til hus av tre. Utfører tre- og innredningarbeider på mur-, stål- og betongbygg. Restaurerer og rehabiliterer gamle hus. Legger panel, monterer kjøkken og garderobe, setter inn dører og vinduer, legger tak og isolerer gulv, tak og vegger.

Opplæringen starter på videregående skole Vg1 Bygg- og anleggsteknikk. På Vg2 nivå har elevene fra de ulike Vg1-kursene flere valg. Etter 2 år på skole må de gå to år i lære før fagprøve eller svenneprøve kan avlegges. Etter ytterligere to år kan man ta mesterprøven.

Tidligere, da også skip ble bygget av tre, var det vanlig å presisere *bygningstømrer* eller *skipstømrer*. En skipstømrer arbeidet med bygging og vedlikehold av treskipskrog. Skipstømrerfaget betegnes i dag som en spesialitet innen båtbyggerfaget.

## Se også
* Snekker
* Båtbygger

## Eksterne lenker
* Utdanning.no sin yrkesbeskrivelse av tømrer
* Fagbok for tømrere Bokhylla.no
Ognasundbrua

**Ognasundbrua** er en veibro på europavei 39 over Ognasundet mellom Ognøya og Austre Bokn i Bokn kommune i Rogaland. Broen er 420 meter lang, og er den fjerde lengste broen i Rogaland fylke.

## Se også
*Boknasundbrua
*Frekasundbrua

*Liste over broer i Norge
*Liste over broer i Norge etter lengde

## Eksterne lenker
* Structurae: Ognasund Bridge
Stolmasundet bru

**Stolmasundet bru** er ei veibru over Stolmasundet i Austevoll kommune, Vestland. Den forbinder øyene Stolmen og Selbjørn. Brua er 467 meter lang og har tre spenn, der største spenn er på 301 meter. Brua er ei fritt frembygg-kassebru i lettbetong, der seilingshøyden er 30 meter. Brua ble åpnet for trafikk 14. november 1998 og er del av Fv5138. Den var da verdens lengste bru av denne konstruksjon.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
*
Minnesund bru

**Minnesund bru** (**Nye Minnesundbrua**) er en veibro som inngår i E6-trasé fra Gardermoen til Minnesund. Broen er en stålbjelkebro sammen med brodekke av armert betong. Broen har et 80 meter langt hovedspenn, men ellers varierer spennviddene mellom 49 og 59 meter. Seilingshøyden er 15 meter, og brua har 9 spenn. Den fikk navnet Minnesund bru da den nye traséen ble åpnet, samtidig fikk den gamle brua navnet Langset bru.

Broen er 532 meter lang, og kostet ca. 55 millioner kroner da den stod ferdig til OL på Lillehammer i 1994.

De tre bruene over Minnesundet, samt ei fergekai fra 1800, ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet Nye og Gamle Minnesundbrua 17. april 2008.

Utviding fra to til firefelts vei av E6 på strekningen Dal-Minnesund startet høsten 2009 og var ferdig i 2011. I den forbindelse ble også Minnesundsbrua utvidet til fire kjørefelt. Vanligvis ville en slik utvidelse blitt gjort ved å bygge en ny bro ved siden av den gamle, men i dette tilfellet ble broen ombygd med ett nytt felt på begge sider. 12. januar 2010 skrev Statens vegvesen kontrakt med entreprenøren NCC som skulle gjøre arbeidet. 

## Se også
*Langset bru
*Minnesund jernbanebru
*Liste over broer i Norge
*Liste over broer i Norge etter lengde

## Referanser


## Eksterne lenker
* 
* Nye Minnesundbrua på broer.no
William fitz Duncan

**William fitz Duncan** var en skotsk prins, en legitim sønn av kong Donnchad II (Duncan II av Skottland) med Octreda. Han var en hærfører og en territorial magnat i nordlige Skottland og nordlige England. Navnet som han er best kjent under er en moderne anglofisering av det gammelfranske *Guillaume fils de Duncan* eller middelirske *Uilleam mac Donnchada*.

I 1094 ble hans far drept av mormaer Máel Petair av Mearns som støtte til kravet til tronen av kong Domnall III Bán (Donald III av Skottland). Sannsynligvis forlot William Skottland det samme året sammen med sin mor og fant trygghet i Allerdale i Cumberland. Et tiår senere var han ved det skotske hoffet til sin onkel.

Under regimet til hans onkel Alexander I av Skottland er meget sannsynlig at William ble sett på som «viable tanaiste» (= *utsett arvtager*), men kong Henrik I av England støttet David I av Skottland. Da David etterfulgte som konge ble William som den legitime konge ved regelen om førstefødselsrett høyst sannsynligvis «kjøpt» av David, sannsynligvis igjen gjort til *tanaiste*. William ledet gjentatte ganger listene over vitner som opptrer i de skotske, kongelige charter under regimet til Alexander I og David I.

En kilde fra 1200-tallets nordlige England påstår at William var mormaer av Moray. Ettersom den kilden ikke har noen grunn til å lyve er det sannsynlig at William ble gjort til hersker av Moray etter at kong Óengus av Moray ble beseiret i 1130. Det er mulig at denne tildelingen hadde noe å gjøre med Davids sønn, prins Henry av Skottland, 3. jarl av Huntingdon. Samtidig som William var hersker av Moray kontrollerte han engelsk land i Allerdale, Skipton og Craven, noe som gjorde ham til en av de mest betydningsfulle baronene i det nordlige England.

William var en stor kriger. Han ledet ofte skotske hærstyrker. Under kampanjen i 1138 ledet han en hærstyrke av gælere som beseiret en engelsk hær i slaget ved Clitheroe, noe som høynet håpet om suksess for den kongelige hæren, et håp som ble knust i Fanenes slag.

William var gift flere ganger. Hans første ekteskap ble avsluttet, sannsynligvis ved hans hustrus død, i 1137 da han giftet seg med Alice de Rumilly. Med den sistnevnte hadde han en sønn som også ble kalt William. Han hadde også en rekke barn utenfor ekteskap, sannsynligvis Wimund, biskop over de ytre øyene, og meget sannsynlig også Domnall «MacWilliam». MacWilliam-klanen gjorde ofte opprør mot de senere skotske kongene i håp om overta den skotske tronen.

William døde i 1147, og da gikk Moray tilbake til tronen.

## Referanser


## Kilder
* Oram, Richard, *David I: The King who made Scotland,* (Gloucestershire, 2004)
Kjeragbolten

**Kjeragbolten** er en flyttblokk som er 5&nbsp;m³ stor og kilt fast som en propp i en fjellkløft 959&nbsp;m over Lysefjorden. 

Steinen anslås til å veie 10-15 tonn og er av gneis. Den ligger ca 300&nbsp;m sør-vest for Nesatindane og 1,9 km nord-øst fra Kjeragplatået. Mange klatrer ut på steinen for å bli tatt bilde av.

I 2025 er det 100 år siden det aller første kjente bildet av Kjeragbolten, tatt av banksjef og friluftsmann . Nesatindane i Kjeragmassivet noen hundre meter unna var den gang turistenes mål. Samme Randulff (1867-1955) var også den som «oppdaget» Prekestolen, da han i 1896 tok de første bildene deroppe fra. Som sentral skikkelse i Stavanger turistforening var han pådriver for vei mellom Lyse og Setesdal for å åpne området for flere; men Lyseveien ble en realitet først i 1984. Selv vandret Randulff i Ryfylkeheiane og Lyse-landskapet året rundt, i lag med sin faste gjeng, kjent som «den gamle garde»; men det var kaptein Hana på rutebåten «Oscar II» som gjorde Randulff oppmerksom på plattformen og sa at den minnet om en prekestol. Sommeren 1925 tok Randulff og familien, blant andre hans bror Bernhard, seg opp i Kjerag via Flørlistølen, en tur beskrevet i *Stavanger turistforenings årbok for 1925*, med omtale av «bolten» han så «fast iklemt» oppe i fjellmassivet: «*Den kan kun bestiges ovenfra, og adkomst er ikke så vanskelig, men selvsagt kun for fjellvante som ikke svimler.*» Innlegget er signert med «R» og illustrert med det ikoniske bildet; men først i 1989 ble det fokus på Kjeragbolten da turfolk gjenoppdaget Randulffs bilde og besluttet å finne ut om steinen fortsatt lå der. Dette førte til foto og omtale i *Fjell og vidde*, og pr 2025 påregnes 70&nbsp;000 besøkende til Kjeragbolten årlig. 

Det amerikanske progressiv metal-bandet *[[Dream Theater]]* har bilde av Kjeragbolten på *cover*'et til sitt 15. studioalbum *A View from the Top of the World*.

I videoen til sangen «Amali thumali» (fra 01:33 min til 1:35 min og fra 04:19 min til 04:21 min) i den tamilske storfilmen *Ko*, fra 2011, som sangen er hentet fra, danser hovedpersonene på Kjeragbolten.

## Referanser
Ulf Breistrand

**Ulf Inge Breistrand** (født 18. mars 1950) er en norsk dramatiker og regissør. 

Breistrand har sammen med Jarl Emsell Larsen stått bak flere TV-serier. Mest kjent er nok NRK-seriene *[[Svarte penger - hvite løgner|Svarte penger &ndash; hvite løgner]]*, *[[De hvite bussene (TV-serie)|De hvite bussene]]*, *[[Fedrelandet (TV-serie)|Fedrelandet]]* og *[[Offshore (TV-serie)|Offshore]]*, samt TV 2-serien *[[Fox Grønland]]*.

Breistrand og Larsen mottok Rivertonprisen og Amandaprisen for *Svarte penger &ndash; hvite løgner*.

Breistrand var ansatt som dramaturg ved Nordland Teater 1979-1983 - har vært manuskript-konsulent ved Norsk filminstitutt 2004-2008 - undervist ved manuslinja på Den norske filmskolen - underviser i manus-skriving ved kurs og workshops i inn- og utland

Breistrand skriver også jevnlig i Seilmagasinet.

## Dramatiker
* *Katastrofealarm" - (2016) (serie Radioteatret), sammen med Jarl Emsell Larsen.*
* *Kodenavn Hunter 2 (2008) (TV-serie) - story sammen med Jarl Emsell Larsen og Siw Rajendram, skrevet 2 episoder)*
* *Reise (2005) - (radioteater)*
* *Svarte penger – hvite løgner (2004) (TV-serie) - sammen med Jarl Emsell Larsen*
* *Fox Grønland (2001) (TV-serie) - konsept sammen med J. E. Larsen, Jens Øvrebøe, Rift Fournier, skrevet flere episoder*
* *Over de høye fjelle (2000) (radioteaterserie) sammen med Morten Thomte*
* *Offshore (1996) (TV-serie) - konsept sammen med J. E. Larsen, Kristin Ulseth, Kristin Ekker, storyline og skrevet 26 episoder*
* *Seier'n er vår (1994) (TV-serie) - sammen med J. E. Larsen og Stig Bang*
* *Fedrelandet (1991) (TV-serie) - sammen med J. E. Larsen*
* *Thomas F's siste nedtegnelser til almenheten - (1991) (TV-drama) - dramatisert etter Kjell Askildsen*
* *De hvite bussene (1988) (TV-serie) - sammen med J. E. Larsen*
* *Et godt tilbud(TV-drama) (1987) (TV-drama)*
* *Carl Lange (TV-drama) - dramatisert etter Kjell Askildsen*
* *Du har ikke en sjans - ta'n (1984) (TV-drama) - sammen med J. E. Larsen og Helge Arrestad*
* *Du venner deg til det (1983) (radioteater)*
* *Ingen har bruk for oss (1983) (teater)* 
* *Trø dansen - slit helsa (1980) (teater)*
* *Folk ække dyr (1978) (teater/TV-drama)*

## Regissør
* *Vintereple" - (2016), av Odveig Klyve*
* *Drømmepåske (2003) (radioteater), av Øivind Gjengaar.*
* *Over de høye fjelle (2000) (radioteaterserie) sammen med Morten Thomte og Steinar Berthelsen*
* *Den lange veien (1994) (radioteater) av Morten Nyhus*
* *Den nye verdensorden ("One for the road") (1993) (TV-drama), av Harold Pinter*
* *Fedrelandet (1991) (TV-serie) - sammen med Jarl Emsell Larsen*
* *Mannen med blomsten i munnen (1990) (radioteater), av Luigi Pirandello*
* *Thomas F's siste nedtegnelser til almenheten (1991) (TV-drama)*
* *De hvite bussene (1988) (TV-serie) - sammen med Jarl Emsell Larsen*
* *Syx (1985) (TV-drama)*
* *Ingen har bruk for oss (1983) (teater)* 

## Eksterne lenker
*
Jarl Emsell Larsen

**Jarl Emsell Larsen** (født 9. januar 1951) er en norsk manusforfatter, tv-regissør og programskaper.

Han har utdannelse fra  Westerdal Reklameskole i 1971 og arbeidet i fem år i et reklamebyrå. Han har deltatt i produksjonen av en rekke TV-serier. Mest kjent er NRK-seriene *[[Øyevitne]]*, *[[Kodenavn Hunter]]*, *[[Svarte penger - hvite løgner|Svarte penger &ndash; hvite løgner]]*, *[[De hvite bussene (TV-serie)|De hvite bussene]]*, *[[Fedrelandet (TV-serie)|Fedrelandet]]* og *[[Offshore (TV-serie)|Offshore]]*, samt TV 2-serien *[[Fox Grønland]]*. Foruten de nordiske landene, er flere av seriene solgt internasjonalt. Han har vært frilanser som manusforfatter og regissør hovedsakelig i  i NRK Drama fram til 2023. 

Larsen fikk årets æresfagpris under Gullruten 2016.

## Filmografi regissør
* *[[Øyevitne]] *(2014) (TV-serie)
* *[[Kodenavn Hunter]]* (2007–2008) (TV-serie)
* *[[Svarte penger - hvite løgner|Svarte penger &ndash; hvite løgner]]* (2004) (TV-serie)
* *[[Fox Grønland]]* (2001) (TV-serie) (Konseptuerende regi)
* *[[Turnjentene]]* (1999) (TV-drama)
* *[[Offshore (TV-serie)|Offshore]]* (1996) (TV-serie) (Konseptuerende regi)
* *[[I de beste familier]]* (1994) (TV-serie) (Konseptuerende regi)
* *[[Seier'n er vår (TV)]]* (1994) (TV-serie)
* *[[Fedrelandet (TV-serie)|Fedrelandet]]* (1991) (TV-serie) (delt regi Ulf Breistrand)
* *[[Himmelplaneten]]* (1989) (TV-drama)
* *[[De hvite bussene (TV-serie)|De hvite bussene]]* (1988) (TV-serie) (Delt regi Ulf Breistrand)
* *[[Et godt tilbud (TV-drama)]]* (1987) (TV-drama)
* *[[Du har ikke en sjans - ta'n]]* (1984) (TV-drama)

## Filmografi forfatter
* *[[Øyevitne]]* (sending2014) (TV-serie)-Opphavsmann/manus
* *[[Kodenavn Hunter]]* (2008) (TV-serie) – Opphavsmann/manus
* *[[Kodenavn Hunter]]* (2007) (TV-serie) – Opphavsmann/manus
* *[[Svarte penger - hvite løgner|Svarte penger &ndash; hvite løgner]]* (2004) (TV-serie) – Opphavsmann/manus – med Ulf Breistrand
* *[[Fox Grønland]]* (2001) (TV-serie) – Opphavsmann/story, med Ulf Breistrand, Jens Øvrebø og Rift Fonier
* *[[Offshore (TV-serie)|Offshore]]* (1996) (TV-serie) – Opphavsmann/ storyline
* *[[De hvite bussene (TV-serie)|De hvite bussene]]* (1988) (TV-film) – Opphavsmann/ manus (delt Ulf Breistrand)
* *[[Fedrelandet (TV-serie)|Fedrelandet]]* (1991) (TV-serie) – Opphavsnmann/manus (delt Ulf Breistrand)
* *[[Du har ikke en sjans - ta'n]]* (1984) (TV-film) – Opphavsnmann (manus delt Ulf Breistrand,

## Priser
* *Amanda for Fox Grønland* (opphavmann/regi)
* *Amanda 2004 for Svarte penger hvite løgner* (regi, manus med Ulf Breistrand)
* *Gullruten for Fox Grønland* (opphavsmann, sammen med Jens Øvrebø, Ulf Breistrand og Rift Fonier)
* *Gullruten for Offshore* (som opphavsmann, med Kristin Ulseth, Kristin Ekker og Ulf Breistrand)
* *Gullruten 2004 for Svarte penger hvite løgner* (regi)
* *Rivertonprisen for Svarte penger hvite løgner* (delt med Ulf Breistrand)
* *Prix Italia 1985 for Du har ikke en sjans – Ta'n!* (regi, opphavsmann. Manus med, Ulf Breistrand,).
* *Internasjonal Emmy 2015. Anneke von der Lippe* (som skuespiller i Øyevitne)
* Gullrutens Æresfagpris 2016

## Referanser


## Eksterne lenker
*
Kjersti Stubø

**Kjersti Stubø** (født 25. april 1970 i Narvik) er en norsk jazzartist (vokal), datter av jazzgitaristen Thorgeir Stubø, mor til elektronicamusikeren Mathias Stubø og søster til jazzgitaristen Håvard Stubø og teaterdirektøren Eirik Stubø. 

## Liv og virke
Hun er utdannet ved Jazzlinja (NTNU), der hun i 1991 etablerte sitt eget **Kjersti Stubø Band** med besetning Vigleik Storaas (piano), Tore Brunborg (sax), Odd Magne Gridseth (bass) og Ernst-Wiggo Sandbakk (trommer).  Med endret besetning - Kjersti Stubø (voc), Anders Bergcrantz (trp), Vigleik Storaas (piano), Olaf Kamfjord (kontrabass) og Per Oddvar Johansen (trommer) - kom albumet "My shining hour" i 2001.

I 2009 innledet Stubø et samarbeid med MiNensemblet og utga med Kjersti Stubø Quartet  - bestående av Kjersti Stubø (voc), Jørn Øien (piano), Jon Rune Strøm (kontrabass) og Håkon Mjåset Johansen (trommer) - albumet "How high is the sky" i 2011 hvor også MiNensemblet medvirket.

Stubø var også med i Kvitrettens utgivelser 1991-97, samt i Ernst-Wiggo Sandbakks prosjekt Oofotr.
Hun har gjennom årene opptrådt på jazzfestivaler i Skandinavia og Asia, bl.a. i 1999 med Herbie Hancock på Kongsberg Jazzfestival, og på skandinaviske scener som Umeå Internasjonale Jazzfestival, Haparanda/Torneå Jazzfestival, Jazz Utsav i India og har turnert i Skandinavia, Europa og Asia med ulike prosjekter gjennom årene.

I 2014 utvidet Stubø sin faste kvartett til kvintett og dannet Kjersti Stubø Quintet bestående av Kjersti Stubø (voc), Håvard Stubø (gitar), Jørn Øien (piano), Håkon Mjåset Johansen (trommer) og Mats Eilertsen (kontrabass). Kjersti Stubø Quintet kommer med nytt album høsten 2015.

I tillegg til Stubøs utgivelser i eget navn, medvirker hun på en rekke andre utgivelser med andre artister.

## Utgivelser
* Kjersti Stubø Band, "*[[My Shining Hour]]"*, med besetning Anders Bergkrantz (trompet), Vigleik Storaas (piano), Olaf Kamfjord (bass) og Per Oddvar Johansen (trommer), Blue Jersey Records, 2001.
* Kjersti Stubø - featuring MiNensemblet, "How high is the sky", (Bolage, 2011)
* "Distant reports II", diverse artister, Euridice Turn Left, 2014
* "OOFOTR II", Oofotr, Grappa Music, 2001
* "Solide saker - en hyllest til Dum Dum Boys", diverse artister, Ramalama Productions, 1999
* "HUSH", Lars M. Myhre, Via Music, 1999
* "HYSJ", Lars M. Myhre, Tylden, 1998
* "L.U.G.N.", L.U.G.N. m/Kjersti Stubø, MR.DE, 1998
* "VINTERSANG", Odd Børretzen & Lars M. Myhre, Tylden, 1997
* "VOICES", Kvitretten, Curling Legs Productions, 1996
* "Folketoner fra Ofoten", Oofotr, Norske Gram, 1995

## Referanser


## Eksterne lenker
* 
*
Rongesundet bru

**Rongesundet bru**, eller **Rongsundbrua**, er en veibro på riksvei 561 som krysser Rongesundet mellom Rongøy og Toftøy i Øygarden kommune. Broen har en lengde på 584 meter med ti spenn der det største er på 163 meter. Seilingshøyden er 33 meter. 

Rongesundet bru er en fritt frembygg-kassebro i betong, der det ble brukt hele 7&nbsp;000 kubikkmeter betong. Broen ble bygget av entreprenør Selmer og åpnet for trafikk i 1986 som en erstatning for fergesambandet mellom Solsvik og Rongesund. Broen er kjent for en karakteristiske bueform.

## Bildegalleri

Fil:Rongesundet Bridge2.JPG|alt=Bilde av Rongesundet bru|venstre|Rongesundet bru 


## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
Verdenscupen i alpint 2005/06

Verdenscupen i alpint 2006 begynte 22. oktober 2005 i Sölden og ble avsluttet 19. mars 2006 i Åre. For herrene ble det arrangert 36 renn, (9 utfor, 6 Super-G, 8 storslalåm, 10 slalåm, 3 superkombinasjoner). For damene ble det også arrangert 36 renn (8 utfor og Super-G, 9 storslalåm og slalåm, og 2 superkombinasjoner. I tillegg kom en kombinasjonskonkurranse for herrene.

Sesongens høydepunkt var OL 2006 i Torino (alpinrennene ble arrangert i Sestriere og San Sicario).

## Herrer

### Enkeltresultater
#### Utfor





#### Super-G





#### Storslalåm





#### Slalåm





#### Superkombinasjon





#### Alpin kombinasjon





### Sammenlagt





#### [[Utfor]]





#### [[Super-G]]





#### [[Storslalåm]]





#### [[Slalåm]]





## Damer

### Enkeltresultater
#### Utfor





#### Super-G





#### Storslalåm





#### Slalåm





#### [[Alpin kombinasjon|Superkombinasjon]]





### Sammenlagt





#### [[Utfor]]





#### [[Super-G]]





#### [[Storslalåm]]





#### [[Slalåm]]
Jørn Øien

__NOTOC__
**Jørn Øien** (født 1968) er en norsk jazzmusiker (piano), utdannet ved Nordnorsk Musikkonservatorium (1987–1991).

## Malmbyen

Han vokste opp i en musikalsk familie i Narvik som på 1970- og 1980-tallet var et kraftsentrum innen nordnorsk jazz, dette mye grunnet gitaristen Thorgeir Stubø (1943–1986) som hadde bevist at det gikk an å inneha en internasjonal karriere innen jazz og samtidig være bofast i Nord-Norge. Øiens jazzinteresse manifesterte seg slik at han fikk med seg de siste ringvirkningene etter byens engang så stolte jazzmiljø.

## Jazz i Nord

Han flyttet til Tromsø for å starte sine studier ved Nordnorsk Musikkonservatorium i 1987. Her konsentrerte han seg mest om Edvard Grieg, mens han på fritiden spilte i bandene Stett, Tutu og Corny Horns. Øien medvirket i NRKs serie "Ung norsk jazz" (v/ Erling Wicklund) på begynnelsen av 1990-tallet. Her i trio sammen med Trond Sverre Hansen på trommer og Konrad Kaspersen på bass. Dette la også grunnlaget for den Troms-baserte landsdelsmusikergruppa *Jazz i Nord* der trombonist Øystein B. Blix også medvirket. Dette samarbeidet er dokumentert på plata *Song, fall soft* (Taurus/Gemini Records, 1995) med vokalist Marit Sandvik.

## Oslo
Øien flyttet senere Oslo og slo seg opp som en av hovedstadens mest benyttede frilans-pianister på siste halvdel av 1990-tallet. Andre samarbeid i Oslo (siden 1996) har vært med Knut Værnes, Staffan William-Olssons utgivelse *Smile* (1998), Alf Kjellman Project, Beady Belle og Trionic, og Ole Jacob Hansen, med Espen Linds band, i Espen Ruds band (Spellemannprisen 1998), i Tine Asmundsens «Lonely Woman», samt Geir Lysnes «Listening Ensemble». 
Øien er med i prosjektet Oofotr (to plateutgivelser) og nordlands-kvintetten North. I 2003 ledet han Nordnorsk jazzforums prosjekt *Milestones* og spilte på Moldejazz med George Garzone.  Videre er han i Nils Olav Johansen Band (2006–), samt gruppa Moment med Tore Brunborg, Jens Fossum og Andreas Bye.

Han leder sin egen **Jørn Øien Trio** i Oslo, med besetning Terje Gewelt bass og Roger Johansen  trommer, som ga ut *Short stories* (Resonant Music, 2004). Tidligere medlemmer var Paal Nilssen-Love trommer og Kåre Garnes bass.  Trioen har den senere tid bestått av Per Zanussi bass og Torstein Lofthus trommer.

## Verker
* Bestillingsverk til Festspillene i Nord-Norge (1998)
* *Steam Loco*, bestillingsverk til Vinterfestuka i Narvik (2000)

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Herero

**Herero** er et bantuspråk (i nigerkongo-familien) som snakkes i av omkring 237&nbsp;000&nbsp;hereroer i Namibia og Botswana. Området herero snakkes i kalles for Hereroland; dette består av regionene Kunene, Omaheke og Otjozundjupa i Namibia og Ghanzi i Botswana. Det er også en del hererotalende i Namibias hovedstad Windhoek.

Språket har vært skriftspråk (skrevet med det latinske alfabetet) siden slutten av 1800-tallet, da misjonæren Gottlieb Viehe (1839–1901) oversatte Bibelen til herero. Presten Peter Heinrich Brincker (1836–1904) oversatte også flere teologiske skrifter og sanger til herero.

Det undervises i herero i namibiske skoler, både som morsmål og andrespråk, og skal også inkluderes som fag ved Universitetet i Namibia. Herero er også ett av seks minoritetsspråk som brukes i den statlige namibiske radiokanalen Namibian Broadcasting Corporation.

## Se også
*Herero og Namaqua-folkemordet

## Referanser


## Eksterne lenker
*
Bayside

**Bayside** er et amerikansk rockeband fra Bayside i Queens i New York City, som ble grunnlagt vinteren 2000. De har utgitt fire studioalbum på Victory Records, et konsertalbum og et akustisk album. 

I 2005 døde trommisen John «Beatz» Holohan i en bilulykke som involverte hele bandet. Kort tid etter bestemte de seg for å gi ut *Acoustic*, som inneholdt en hyllest til Holohan og akustiske versjoner av noen av sangene deres. Sangen «Winter» er dedikert til han.

## Medlemmer
*Anthony Raneri – vokal og rytmegitar (2000-nåtid)
*Jack O'Shea – gitar og bakgrunnsvokal (2003-nåtid)
*Nick Ghanbarian – bassgitar og bakgrunnsvokal (2004-nåtid)
*Chris Guglielmo – trommer (2006-nåtid)
### Tidligere medlemmer
* Mike Kozak – gitar (2000–2002)
* Chris Jackson – bassgitar (2000–2001)
* Andrew Elderbaum – bassgitar (2001–2004)
* Vinny Daraio – trommer (2000–2001)
* Dustin Roth – trommer (2001)
* Jason Enz – trommer (2001–2003)
* Jim Mitchell – trommer (2003–2004)
* John «Beatz» Holohan (avdød) – trommer (2004–2005)
* Gavin Miller – trommer (på turné tidlig i 2006)

## Diskografi
*2001: *Long Stories Short* (Dying Wish Records)
*2003: *Bayside/Name Taken Split* (Dying Wish Records)
*2004: *Sirens and Condolences* (Victory Records)
*2005: *Bayside* (Victory Records)
*2006: *Acoustic CD/DVD* (Victory Records)
*2007: *The Walking Wounded* (Victory Records)
*2008: *Shudder* (Victory Records)
*2008: *Live at the Bayside Social Club* (Victory Records)
*2011: *Killing Time* (Wind-up Records)

## Eksterne lenker
* 
* 
* 
*  Victory Records: Bayside biografi
North

**North**, også **Nordnorsk kvintett** og **Håvard Stubø kvintett**, er en norsk jazzgruppe med musikere fra Nord-Norge, etablert i 2002.  

Gruppa består av Jørn Øien, Atle Nymo, Trond Sverre Hansen, Håvard Stubø og Andreas Amundsen. Tidligere var gruppen benevnt **Håvard Stubø kvintett**, der veteranen Konrad Kaspersen i en tid fungerte som bassist.

Bandet fremfører egenlaget musikk i genren hardcore jazz, basert på amerikansk post-bop. De er beskrevet som "*En saftig jazzkvintett med tenorsax og gitar på toppen av en solid kompgruppe*".

## Besetning

* Håvard Stubø – gitar
* Jørn Øien – piano
* Atle Nymo – tenorsax
* Trond Sverre Hansen – trommer
* Andreas Amundsen – bass

### Håvard Stubø Kvintett

* Håvard Stubø – gitar
* Jørn Øien – piano
* Atle Nymo – tenorsax
* Trond Sverre Hansen – trommer
* Konrad Kaspersen – bass

## Referanser
Langset bru

**Langset bru** (**Gamle Minnesundbrua**) er ei vegbru på  (tidligere E6) over Minnesundet i Akershus. Brua er 598 meter lang, og største spenn er 102 meter. Brua har 18 spenn og ble åpnet av kong Olav V 12. desember 1959. Seilingshøyden er ca. 23 meter. Før den nye Minnesund bru ble åpnet het den *Minnesund bru*.

De tre bruene over Minnesundet, samt ei fergekai fra 1800, ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet Gamle og Nye Minnesundbrua 17. april 2008.

Minnesund jernbanebru ble bygget i 1879. I 1925 ble brua bygd om til ei kombinert vei- og jernbanebru, med ett kjørefelt på hver side av jernbanebrua. Samtidig ble ferjesambandet nedlagt. Veibanen var av treverk og lagt på utkraginger. Veibroen ble etterhvert en flaskehals på E6 og blant annet måtte passasjerer gå ut av busser som skulle kjøre over. Langset bru ble bygd i 1959 noe lenger nord og veibrudelen av jernbanebrua ble revet i 1965.

## Se også
*Minnesund bru
*Minnesund jernbanebru
*Liste over broer i Norge
*Liste over broer i Norge etter lengde

## Referanser


## Eksterne lenker
* 
* Gamle Minnesundbrua på broer.no
Hellandbrua

**Hellandbrua** (også kalt **Helland bru** og **Hellandbroene**) er to parallelle motorveibruer på europavei 18 like nord for «Kopstadkrysset» i Tønsberg og Holmestrand kommuner. Broene er 624 og 617 meter lange, og ligger ca. tre kilometer sør for Holmestrandtunnelen. Hvert av de 9 brospennene for hver bro er på 68 meter. Brobanen er dosert begge veier og har en horisontalkurvatur på 1000 meter.

Broene er spenn-armerte kassebroer, der hver bro er fordelt på ni spenn. Broen er fundamentert på fjell og stålkjernepæler. Byggingen av Hellandbroene ble på mange måter en kamp mot vekten. Av en samlet forskalingsvekt på ca. 270 tonn, var det ca. 160 tonn som ble trukket frem syv ganger på hver bro. Det ble totalt investert i jekkeutstyr for til sammen én million kroner i broprosjektet. Prosjektet ble påbegynt i desember 1998, og broene ble åpnet for trafikk i 2001, og fikk samme år «Byggeindustriens Kvalitetspris». Broene er tilfartsbroene til Brekketunnelen.

## Se også
*Liste over broer i Norge
*Liste over broer i Norge etter lengde

## Referanser
Operasjon Maslenica

**Operasjon Maslenica** var en offensiv som den kroatiske hæren satte i gang i nordvestlige Dalmatia mot Krajina styrkene tidlig i 1993.

Formålet med operasjonen var å gjenerobre Maslenica området hvor en strategisk viktig bro befant seg. Denne broen var eneste forbindelsen mellom Dalmatia og resten av Kroatia, frem til den ble sprengt under omstendigheter som enda ikke er klarlagte.
Operasjon Medak lomme

**Operasjon Medak lomme** var en militær operasjon satt i gang av den kroatiske hæren mellom 9. september og 17. september 1993 i området rundt den lille landsbyen Medak i den sentrale Lika regionen av Kroatia.
Operasjon Flash

**Operasjon Flash** *([[Kroatisk]]: Operacija Bljesak)* var en kroatisk militæroffensiv satt i gang i mai 1995 for å fjerne kroatiaserbere fra Slavoniaområdet under det som senere er kjent som Kroatiakrigen.

Denne militære operasjonen var en forløper til den mer kjente Krajinaoffensiven, som medførte at lojale kroatiske styrker fikk kontroll over det historiske området til Republikken Kroatia, og deretter ble så godt som alle serbere fordrevet fra dette historiske territoret til Kroatia.
Operasjon Storm

**Operasjon Storm** *([[kroatisk]]: Operacije Oluja)* var en avgjørende kroatisk militær offensiv i august 1995 under Kroatiakrigen for å gjenvinne militær kontroll over store områder i den kroatiske delen av Krajina. 

Operasjonen er regnet som den til da største militære offensiven i Europa etter andre verdenskrig, og var avgjørende for at den selvstendige republikken Kroatia fikk sine nåværende grenser. Offensiven, som varte i 84 timer, startet like før daggry 4. august 1995, og ble avsluttet med fullstendig seier til de kroatiske styrkene fire dager senere. 

Det var av avgjørende militær betydning at de kroatiaserbiske styrkene i Krajina ikke lenger hadde støtte fra Serbia og at militære operasjoner inn i det nærliggende Bosnia-Hercegovina var underhånden akseptert av den bosniske regjeringen. Mellom  og  serbere flyktet fra de fremrykkende kroatiske styrkene til serbisk-kontrollerte områder i deler av Bosnia og til selve Serbia. Offensiven medførte også store tap av landområder for de serbiske styrkene i selve Bosnia-Hercegovina, og tvang den serbiske siden til forhandlingsbordet. Dette førte i november 1995 til Daytonavtalen, hvoretter Bosnia-Hercegovina i praksis har vært et delt land.

## Se også
* Ante Gotovina

## Referanser


## Eksterne lenker
*
Jazz jorda rundt

***Jazz jorda rundt*** er et felleseuropeisk radioprogram om jazz som har gått på NRK Radio siden 2000. Programmet er organisert av European Broadcasting Union, med konsertbidrag fra nasjonale radiostasjoner. Fra Norge har NRK radio bidratt med følgende artister:
*30. juni 2006:  TINGeLING fra Blæst i Trondheim, samt Ivar Antonsen kvartett fra Herr Nilsen i Oslo
*2. juli 2004:  Maria Kannegaard Trio
*28. mai 2004:  Maijazz i Stavanger
*28. mars 2003:  Hallgeir Pedersen Trio og synthgruppa Bol fra «Kjellern» i Trondheim
*1996:  Jan Gunnar Hoff fra Moldejazz 1996

## Eksterne lenker
* ebu.ch
Endocytose

**Endocytose** er en cellulær mekanisme for opptak av molekyler eller partikler til cellen ved at cellemembranen lager en innbuktning som så avsnøres til cellens cytoplasma, innsiden av cellen. Ekocystose er det motsatte av endocytose.

Fagocytose er en form for endocytose som mulligjør opptak av større partikler. Fagocytose kan være et ledd i organismers immunforsvar eller kan også være en del av visse cellers ernæring.
## Referanser
Esbjerg forenede Boldklubber

**Esbjerg forenede Boldklubber**, forkortet **EfB**, er et dansk fotballag fra Esbjerg. 

## Historie
Esbjerg forenede Boldklubber ble stiftet den 23. juli 1924, hvor klubbene *E.B. 98* og *Esbjerg Amatør Klub*  slo deg sammen etter 12 års rivalisering.

E.B. 98 hadde som den første idrettsforening i lokalområdet fotball på programmet i 1900, og klarte seg fint inntil EAK i 1911 ble etablert. Det medførte at konkurransen i Esbjerg-området ble for stort, og fikk negativ innvirkning på begge klubbene. Ingen av klubbene skapte merkbare resultater. På tross av stridighetene mellom klubbene, valgte man i 1923 å forsøke å slå sammen klubbene, som lyktes 23. juli 1924.

Den nye klubbens ambisjoner var mye større, og ga resultater med en gang. 

## Spillerstall
Oppdatert 11. april 2024.

### Utlånte spillere

## Tidligere norske spillere
*  Kristian Flittie Onstad (2006–2009)
*  Kjetil Pedersen (2002–2004)
*  Mushaga Bakenga (2013–2014)

## Meritter
**[[Danmarksmesterskapet i fotball|Danmarksmesterskapet]]**
* Vinner (5): 1961, 1962, 1963, 1965, 1979
* Sølv (3): 1956, 1968, 1978
* Bronse (2): 1977, 2004
**[[Landspokalturneringen]]**
* Vinner (2): 1964, 1976
* Øvrige finalekamper: (6): 1957, 1962, 1978, 1985, 2006, 2008

## Referanser


## Eksterne lenker
* 
* EfB-Shoppen – klubbens souvenirbutikk
* Vestenvinden – klubbens debattforum
* Blue Knights  – klubbens offisielle supporterklubb
Artemis Fowl

**Artemis Fowl** er en romanserie for barn og ungdom skrevet av den irske forfatteren Eoin Colfer. Serien handler om det unge forbrytergeniet Artemis Fowl den andre, som har oppdaget et underjordisk samfunn. Serien består av 8 bøker.
 
## Persongalleri
Fiktive personer som er med i alle, eller flere av bøkene.
*Artemis Fowl jr. (hovedkarakter)
*Artemis Fowl sr. (faren til Artemis jr.)
*Angeline Fowl (moren til Artemis jr.)
*Domovoi Butler (livvakten og nærmeste venn til Artemis jr.)
*Juliet Butler (søsteren til Butler, som har et ønske om å bli wrestler)
*Kristtornia Kort (den første kvinnelige LEP-kapteinen)
*Julius Rot (kommandør for LEP)
*Trøbbel Tang (beste kaptein, forfremmet til major og senere til kommandør)
*Opal Koboi (en genial og stormannsgal fe som har et ønske om å overta verden)
*Fólen (LEPs tekniske konsulent, og en god venn av Kristtornia)
*Torvstrø Gravom (en dverg som er kleptoman, og som alltid blir dratt inn i Artemis Fowls intrikate intriger)

## Bøker i serien om Artemis Fowl
* *[[Artemis Fowl (bok)|Artemis Fowl]]*, den første boken i serien. Utgitt på engelsk som *Artemis Fowl* i 2001.
* *[[Artemis Fowl - Evighetskoden]]*, den tredje boken i serien. Opprinnelig utgitt under tittelen *Artemis Fowl: The Eternity Code* i 2003. 
* *[[Artemis Fowl - Opalbedraget]]*, den fjerde boken i serien. Opprinnelig utgitt under tittelen *Artemis Fowl: The Opal Deception* i 2005. 
* *[[Artemis Fowl - Den tapte kolonien]]*, den femte boken i serien. Utgitt på engelsk som *Artemis Fowl: The Lost Colony* i 2006.  
* *[[Artemis Fowl - Tidsparadokset]]*, den sjette boka i serien. Utgitt på engelsk som *The Time Paradox*. 
* *[[Artemis Fowl – Atlantiskomplekset]]*, den syvende boken i serien. Utgitt på engelsk i juli 2010. 
* *[[Artemis Fowl og den siste vokter]]*, den åttende boken i serien. Utgitt på engelsk som  *Artemis Fowl - The Last Guardian* i 2013.

### Tilleggsutgivelser
* *Artemis Fowl – Arkivet*, en bok med tidligere ikke-utgitte småhistorier samt intervjuer med karakterene og Eoin Colfer, med ekstra informasjon om alveteknologien og det gnomiske alfabetet.
* *Artemis Fowl – Den syvende dverg*, en kortere historie opprinnelig utgitt under tittelen *The Seventh dwarf*.
* *Artemis Fowl – Tegneserieroman*, er basert på den første boka i Artemis Fowl-serien.
* *Artemis Fowl – Operasjon Antarktis*, en tegneseriebok basert på den andre boken i serien.

## Viktige steder
* *Paradisby* er hovedstaden til de underjordiske, og har ca. 10 000 innbyggere. Det er den største metropolen, siden den opprinnelige Atlantis, etter alvemål.
* *Fowlgodset* er hjemmet til Artemis og hans familie. Det ble bygd i middelalderen, og senere påbygd. 

## Eksterne lenker
* 
* Artemis Fowl (på engelsk) 
* Artemis Fowl Fun (på engelsk)
Toba

**Toba** er en innsjø på Sumatra i Indonesia. Den er 100 km lang og 30 km bred, og oppfylt av en stor øy. Innsjøen er opp til 529 m dyp og har et areal på 1&nbsp;100 km² og et volum på 1&nbsp;258 km³. Hvis man sammenligner med Mjøsa, som er Norges største innsjø, med sine 365 km² og 56,2 km³ areal og volum, så er Toba sitt areal 3,014 ganger større enn Mjøsas. Volumet blir 22,384 ganger større enn Mjøsas. I Toba ligger øyene Samosir og Paradapur, og når en inkluderer arealet av øyene, blir det totale arealet 1&nbsp;780 km². Innsjøen Toba er en kaldera, som hadde det siste utbruddet for ca. 71&nbsp;000–75&nbsp;000 år siden. Dette utbruddet var på 2&nbsp;800 km³. Et så stort utbrudd gjør at den kan karakteriseres som en supervulkan.

Dette utbruddet var så stort at det er regnet ut at asken falt ned over et areal på minst 20 millioner km². Til sammenligning er Norges areal på 0,385207 millioner km². Noe som gjør arealet til askespredningen til Tobautbruddet minst 51,92 ganger større enn Norges areal. 
Det er bl.a. funnet aske fra utbruddet til Toba i Malawisjøen, som er ikke så langt unna østkysten til Afrika, relativt sett. Det er ca. 7&nbsp;300 km avstand mellom Tobasjøen og Malawisjøen. Sedimentprøver fra Malawisjøen viser at det er et lag på 2 cm, som har en veldig høy andel vulkansk aske fra Toba. Mens det er  bare litt aske i laget på 1 cm over dette 2 cm tykke hovedlaget.

Det er også funnet noen eksepsjonelle mengder sulfat i iskjerneprøveer fra Nordgrønnland fra dette utbruddet, som var i atmosfæren i 6 år. Men det er ikke funnet aske og annet fast materiale i isprøvene på Nordgrønland. Når det gjelder klimaavtrykket fra Tobautbruddet, er det estimert et H<sub>2</sub>SO<sub>4</sub>-utslipp, som er 10–360 ganger større enn Pinatuboutbruddet, som sist hadde utbrudd i juni 1991. Disse dataene er også bortimot de samme i iskjerneprøver fra Dronning Maud Land i Antarktis.

Utslippet av aske og svovelsyre har senket temperaturen på jorden med ca. 4–5 °C. Det er også funnet ved beregninger en flaskehals i den genetiske variasjonen hos mennesket. Denne flaskehalsen er omtrent fra det samme tidsrommet, som da Toba hadde utbrudd. Noen vitenskapsfolk mener denne flaskehalsen er en indirekte konsekvens av Tobautbruddet. Men andre kommer med argumenter imot denne sammenhengen. Denne teorien kalles da for «the Denne teorien kalles da for «Toba catastophe theory». På grunn av denne flaskehalshendelsen ble arten menneske nesten utryddet fra jordens overflate. Denne beregningen kan antyde at kun 3&nbsp;000–10&nbsp;000 individer overlevde, og alle menneskene på jord er etterkommere fra disse. Mens andre stiller seg skeptiske til påstanden, om at flaskehalsen kommer av Tobautbruddet direkte eller indirekte.

Det er ikke noe, som tyder på at Toba fortsatt ikke er aktiv. Men neste utbrudd er mest sannsynlig ikke før om mange tusen år.

## Referanser




## Litteratur
* 

* 

## Eksterne lenker
*